কিরিল মেদভিদেভ

কিরিল মেদভিদেভ (রুশ: Кирилл Феликсович Медведев; জন্ম ১৯ জুন ১৯৭৫) একজন সোভিয়েত এবং রুশ কর্মী, সঙ্গীতশিল্পী এবং লেখক। লক্ষণীয়ভাবে, ২০০৪ সালে তিনি তার সমস্ত কাজের স্বত্ব ছেড়ে দিয়েছিলেন। কিরিল মেদভিদেভ ফেলিকসভিচ ১৯৭৫ সালের ১৯ জুন মস্কোয় জন্মগ্রহণ করেন। তার পিতা ফেলিক্স মেদভিদেভ ছিলেন একজন সাংবাদিক। তার পরিবারের অনেকেই বামপন্থী রাজনীতির সাথে যুক্ত ছিলেন। ১৯৯২ থেকে ১৯৯৫ সাল পর্যন্ত মস্কো স্টেট ইউনিভার্সিটির ইতিহাস বিভাগে তিনি অধ্যয়ন করেছিলেন। ২০০০ সালে, তিনি গোর্কি সাহিত্য ইনস্টিটিউট থেকে স্নাতক হন। তিনি রাশিয়ান জার্নাল, নেজাভিসিমায়া গেজেটা এবং বুলেটিন লিটারারি লাইফ অফ মস্কো প্রভৃতি পত্রিকাতে নিবন্ধ এবং রিভিউ প্রকাশ করেছিলেন। তিনি আধুনিক ইংরেজি ভাষার সাহিত্যের বেশ কয়েকটি বই অনুবাদ করেছেন (চার্লস বুকোস্কির দুটি বই: উপন্যাস "নারী" এবং কবিতার সংগ্রহ "দ্য পিপিং লেডি") । ২০০২ সালে, মেদভিদেভের কবিতাগুলো আন্দ্রেই বেলি পুরস্কারের সংক্ষিপ্ত তালিকার "কবিতা" বিভাগে মনোনীত হয়েছিল। ২০০৮ সালে, তিনি "মুক্ত মার্কসবাদী প্রকাশনা" (রূশ) স্থাপন করেছিলেন। তিনি এই প্রকাশনার মাধ্যমে তার লেখা প্রকাশ করতেন। "ইট'স নো গুড" (এটা ভালো নয়) (কবিতা, প্রবন্ধ) মেদভিদেভের কবিতা, প্রবন্ধ এবং অন্যান্য কর্মকাণ্ডের ইংরেজিতে প্রকাশিত প্রথম রচনা। এটি ২০১২ সালে এন+১ / আগলি ডাকলিং প্রেসে দ্বারা প্রকাশিত হয়েছিল। সেখানে তিনি মূলধারার কবিদের মধ্যে তার দৃষ্টিকোণকে "রাজনীতি ও সংস্কৃতির মধ্যে সংযোগ" হিসেবে বর্ণনা করেছেন। একইসাথে বিদ্যমান রাষ্ট্র ব্যবস্থাকে চ্যালেঞ্জ করার জন্য তার সকল কাজের স্বত্ব বা তার কাজের স্বীকৃতি প্রত্যাখ্যান করা কীভাবে শিল্পের একটি মৌলিক অংশ তা বর্ণনা করেছেন। একজন শিল্পীর এই সমাজ ব্যবস্থায় অংশ নেওয়ার অর্থ হল এই ব্যবস্থাকে সমর্থন এবং উত্সাহিত করা, এমনকি যদি সে নিজেকে "বিশুদ্ধ শিল্প মতাদর্শ এবং রাজনীতির বাইরে"-এই ধারণা দিয়ে ন্যায্য বলে, তাহলেও। — কিরিল মেদভেদেভ, "ব্রেচ্ট আপনার আন্টি নয়", "এটি কোনও ভাল নয়" (২০১২) ২০১২ সালের ৪ঠা ডিসেম্বরে, তিনি বিকল্প পুরস্কার "রাশিয়ান অ্যাক্টিভিস্ট আর্ট"-এ দ্বিতীয় পুরস্কার জয়লাভ করেছিলেন। এটি তিনি "জেইভারভ সেন্টার ফর কন্টেম্পোরারি আর্ট" (সমসাময়িক শিল্পের জন্য জেইভারভ কেন্দ্র) থেকে গ্রহণ করেছিলেন। ২০১৪ সালে, "হাইক টু দ্য সিটি হল" বইটির জন্য "কবিতা" বিভাগে আন্দ্রেই বেলি পুরস্কার জয়লাভ করেছিলেন। ২০১৭ সালে সমালোচক লেভ ওবরিন তাকে আধুনিক রাশিয়ান কবিদের মধ্যে বিদেশে সবচেয়ে বিখ্যাত বলেছিলেন। মেদভিদেভ মস্কোতে ২০১০ সালে প্রতিষ্ঠিত "আর্কাদি কটস ব্যান্ড" নামে দাঙ্গা লোক দলে গান এবং গিটার বাজান। এই দলটির নাম রুশ সমাজতান্ত্রিক কবি আর্কাদি কটসের নামে নামকরণ করা হয়েছে। তিনি সমাজতান্ত্রিক আন্দোলন "ফরওয়ার্ড"-এর একজন সদস্য ছিলেন। পরে সংগঠনটি রুশ সমাজতান্ত্রিক আন্দোলনের সাথে যুক্ত হয়ে যায়। ২০১৭ সালে মেদভিদেভ ঘোষণা করেছিলেন যে তিনি মেশচানস্কি জেলার পৌর নির্বাচনে অংশ নেবেন। ২০১৭ সালের ১২ সেপ্টেম্বরে, তিনি দলের ফেসবুক পাতায় ঘোষণা করেন যে তিনি প্রায় ১১% ভোট পেয়েছিলেন (৩৭৯ ভোট) কিন্তু নির্বাচিত হননি। Medvedev, Kirill (২০১৫-০৯-১৭)। "Why I gave up my copyright: Kirill Medvedev"। the Guardian (ইংরেজি ভাষায়)। সংগ্রহের তারিখ ২০১৮-১১-০১।  "Михаил Бойко. Беседа с Кириллом Медведевым"। mikhail-boyko.narod.ru। সংগ্রহের তারিখ ২০১৮-১১-০১।  "https://www.uglyducklingpresse.org/catalog/browse/item/?pubID=207"। www.uglyducklingpresse.org। ২০১৮-১১-০১ তারিখে মূল থেকে আর্কাইভ করা। সংগ্রহের তারিখ ২০১৮-১১-০১।  |title= এ বহিঃসংযোগ দেয়া (সাহায্য) McKeon, Lucy (২০১৩-০৪-০৮)। "New Emotion: On Kirill Medvedev"। The Paris Review (ইংরেজি ভাষায়)। সংগ্রহের তারিখ ২০১৮-১১-০১।  "A Litany of Betrayals, Petty Yet Terrifying" (ইংরেজি ভাষায়)। সংগ্রহের তারিখ ২০১৮-১১-০১।  "Revolting Russians by Chris Cumming - BOMB Magazine"। bombmagazine.org। সংগ্রহের তারিখ ২০১৮-১১-০১।  "Премия Андрея Белого: Лауреаты по годам"। ২০১৫-১২-০৮। Archived from the original on ২০১৫-১২-০৮। সংগ্রহের তারিখ ২০১৮-১১-০১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Каких современных российских писателей знают за рубежом?"। thequestion.ru (রুশ ভাষায়)। সংগ্রহের তারিখ ২০১৮-১১-০১।  "Официальная страница группы Аркадий Коц"। arkadiykots.ru। ২০১৫-০১-১৩ তারিখে মূল থেকে আর্কাইভ করা। সংগ্রহের তারিখ ২০১৮-১১-০১।  "Arkadiy Kots Band"। www.facebook.com। সংগ্রহের তারিখ ২০১৮-১১-০১।  "Kirill Medvedev's Personable Provocations"। The New Yorker (ইংরেজি ভাষায়)। সংগ্রহের তারিখ ২০১৮-১১-০১।  "In Russia, a poet declares his candidacy » MobyLives"। Melville House Books (ইংরেজি ভাষায়)। ২০১৮-১১-০১ তারিখে মূল থেকে আর্কাইভ করা। সংগ্রহের তারিখ ২০১৮-১১-০১।  "Штаб Вместе на Мещанке"। www.facebook.com। সংগ্রহের তারিখ ২০১৮-১১-০১।  ইউটিউবে Arkadiy Kots Band (Группа Аркадий Коц) চ্যানেল ফেসবুকে Arkadiy Kots Band